b"\n_START_ARTICLE_\nCan Maragall\n_START_SECTION_\nDescripci\xc3\xb3\n_START_PARAGRAPH_\nEl cos central compr\xc3\xa8n tres naus estructurals d'una mateixa al\xc3\xa7ada i sim\xc3\xa8triques. Tamb\xc3\xa9 sim\xc3\xa8trics s\xc3\xb3n els cossos laterals, organitzats com dues naus laterals de dos pisos, essent el superior una galeria. La masia no tenia golfes ni graner, havent estat habitatge tot l'espai de la casa. La coberta \xc3\xa9s de teulada a dues vessants al cos central i a una sola aigua als laterals. L'estil \xc3\xa9s clarament popular i es poden distingir estilemes barrocs propis de l'\xc3\xa8poca, els muntants de les finestres amb pedres grans ben tallades i que estan disposades amb alternan\xc3\xa7a vertical i horitzontal (mobilitat de superf\xc3\xadcies t\xc3\xadpicament barroca)."